เสี่ยงเกินไป ณิชา ห่วง โตโน่ ว่ายน้ำข้ามทะเลสุราษฎร์-สมุย 80 กม. (คลิป)
ทำเอาหลายคนอดเป็นห่วงพระเอก-นักร้องหนุ่ม โตโน่ ภาคิน คำวิลัยศักดิ์ ตั้งใจจะว่ายน้ำข้ามทะเล เป็นระยะทางกว่า 80 กม. เพื่อรับเงินบริจาคซื้ออุปกรณ์การแพทย์ช่วยเหลือสัตว์ทะเล โดยตั้งเป้าได้ยอดบริจาคกว่า 50 ล้านบาทพอได้ยินแบบนี้หลายคนก็อยากรู้ว่าน้องสาวคนสนิทของโตโน่อย่างนางเอกหน้าใส ณิชา ณัฏฐณิชา ดังวัธนาวณิชย์ จะว่ายังไง เจอ ณิชา มาร่วมงาน 50 ปี Infinity Love : Channel 3 Charity Concert ณ ลานแฟชั่นฮอลล์ ชั้น 1 ศูนย์การค้าสยามพารากอน นักข่าวเลยถามเจ้าตัวถึงเรื่องดังกล่าวถามถึงโครงการที่ โตโน่ ภาคิน จะว่ายน้ำข้ามทะเล? ก็ตกใจ พร้อมกับจะสนับสนุนเต็มที่ค่ะตอนที่เขามาบอกเป็นยังไงบ้าง? ก็ค่อนข้างตกใจมากๆ เพราะว่าเป็นเรื่องที่ยาก สำหรับคนที่ไม่เคยว่ายน้ำมาก่อนเขาบอกว่าซ้อมมา 7 เดือนแล้ว เรารู้ไหม? ก็ทราบค่ะ แต่เรายังไม่ได้เห็นเยอะว่าเขาเป็นแบบไหน ขั้นไหนแล้ว แต่รู้ว่าเขาว่างก็คือไปฝึกซ้อมได้เห็นความพยายามของเขายังไงบ้าง? เห็นความตั้งใจมากๆ ของเขา และเห็นชัดเลย คือเขาเอาตัวเข้าไปแลกกับการที่ดึงให้คนมาช่วยเหลือสัตว์พวกนี้ และหันมาสนใจระบบนิเวศทางทะเลของเรามากขึ้น ค่อนข้างเป็นโครงการที่ดีมากๆ ค่ะหลายคนบอกว่าเสี่ยงเกินไป เรามองว่าเสี่ยงไหม? เสี่ยงมากค่ะ แต่ว่าเขามีทีม ทั้งทีมแพทย์ ทีมครูฝึก มีคนที่คอยดูแลอย่างใกล้ชิด คอยศึกษาถ้าทำแบบไหน จะปลอดภัยที่สุด จากนั้นก็ไว้ใจทีมงานของพี่เขาทุกคนจริงๆ ก็เป็นห่วงพี่เขาใช่ไหม? ก็เป็นห่วงแหละค่ะ (หัวเราะเขิน) ก็เป็นเรื่องใหญ่พอสมควรค่ะเราจะตามไปช่วยส่งกำลังใจให้เขาไหม? ถ้าว่างก็จะไปแน่นอน จริงๆ ไม่ต้องหนู เป็นใครก็ได้ ไปช่วยกันให้คนเห็นความสำคัญของสิ่งแวดล้อมตรงนั้นเขามีมาปรึกษาก่อนไหมว่าจะมีโครงการนี้? มีมาพูดให้ฟังเรื่อยๆ ค่ะ เวลาอยู่กอง หรือเจอกัน ก็จะได้ยินเขาพูดถึงบ้าง แต่รู้รายละเอียดเยอะๆ พร้อมทุกคนเมื่อวานเขาเล่าถึงการเตรียมงานให้ฟังยังไงบ้าง? ก็รับรู้เรื่องการที่เขาไปซ้อมว่ายน้ำ แต่ไม่ได้รู้โดยละเอียด เพราะเราก็ไม่ได้ไปใกล้ชิด หรือประชุมอะไรกับเขาด้วยเห็นการเปลี่ยนแปลงหลังจากที่เขาไปฝึกว่ายน้ำมา 7 เดือนบ้างไหม? จริงๆ เขาเป็นคนแข็งแรงอยู่แล้ว เป็นคนพลังเยอะมากอยู่แล้ว เลยไม่ค่อยเป็นห่วงเรื่องพลัง แต่ว่าทีนี้ว่ายน้ำก็ไม่ใช่แค่ว่ายอย่างเดียว จะว่ายยังไงให้กล้ามเนื้อเราปลอดภัย การว่ายระยะทางเยอะขนาดนั้น จะพักยังไงให้ร่างกายเราเซฟที่สุด แต่อย่างที่บอกว่าไว้ใจทีมงานมากๆ ค่ะตอนแรกที่เขามาบอกมีห้ามไหม หรือว่าสนับสนุนเต็มที่? คือ ถามว่าห้ามไหมไม่ห้ามค่ะ เพราะว่าคนแบบพี่โน่ ไม่น่าจะห้ามได้อยู่แล้ว (หัวเราะ) แล้วเราก็เห็นความตั้งใจเขาด้วยค่ะ ไม่ใช่อะไร คือจุดประสงค์ที่เค้าจะทำ จุดมุ่งหมายที่เขาจะไปถึง เราก็มองเห็นว่าเป็นเรื่องที่ดีและต้องสนับสนุนในการทำครั้งนี้แต่ก็มีสั่งไว้แล้วว่าห้ามเป็นอะไรนะ? ทุกคนค่ะ ทุกคนที่กองก็เป็นห่วง หนูก็เป็นห่วง ทุกคนเป็นกำลังใจให้เขาหมดแหละค่ะแสดงว่าเวลาเขาจะทำอะไร เราเคยห้ามแล้วแต่ห้ามไม่ได้ใช่ไหม? ไม่ใช่ค่ะ เวลาเขาจะทำอะไร เขาคิดมาแล้ว และไตร่ตรองมาแล้ว ทุกอย่างที่เขาทำ ไม่มีอะไรที่เราต้องห้ามมากกว่าล่าสุดลงรูปใครขโมยกระเป๋า? อ๋อ กระเป๋าสวยไงคะ (ยิ้ม) คนก็เลยอยากได้หรือเปล่า ก็เล่นแกล้งกันเฉยๆ ค่ะ เขาเอาไปสะพายเล่นล้อเลียนหนูค่ะเลยแชะภาพมาให้เป็นแฟนได้ฟินกัน? ก็ตลกดีค่ะ มีการฟินหรืออะไรเกิดขึ้น แต่ว่าเราเห็นผู้ชายสะพายกระเป๋าผู้หญิงสีแบบนี้ แล้วตัดกับสีเสื้อเขาด้วย ก็ตลกดีเดี๋ยวนี้แซวกันบ่อย? บ่อยเหรอคะ อยู่กองไม่รู้จะทำอะไร ก็เล่นกันไปเล่นกันมาเล่นกับพี่โน่ตลอด? ก็สนิทกันค่ะ (ยิ้มเขิน).
ณิชา เป็นห่วง โตโน่ ภาคิน ว่ายน้ำข้ามทะเล เป็นระยะทางกว่า 80 กม. เพื่อรับเงินบริจาคซื้ออุปกรณ์การแพทย์ช่วยเหลือสัตว์ทะเล
ณิชา ณัฏฐณิชา,โตโน่ ภาคิน,โตโน่ ณิชา,โตโน่ ณิชา ความรัก,โตโน่ ภาคิน ว่ายน้ำข้ามทะเล,ข่าวบันเทิง,ดารา